wannaphong/clean_thaiwikipedia huggingface dataset:
# ระบบเสียง
ระบบเสียงะบบเสียง หมายถึง การนำอุปกรณ์เครื่องเสียงต่างๆมาต่อเชื่อมกันให้ทำงานอย่างเป็นระบบ จึงเป็นการรวบรวมอุปกรณ์เกี่ยวกับเสียงที่มีความสัมพันธ์กันมาจัดให้เกิดความสมดุลในการเชื่อมต่อเพื่อให้เกิดประสิทธิภาพสูงสุดBruce Borgerson (November 1, 2003). Sound & Video Contractor (Prism Business Media). http://svconline.com/mag/avinstall_pa_sr/index.html . Retrieved February 18, 2007.

ระบบเสียง ถือเป็นระบบที่ต้องอาศัยความรู้ด้านวิศวกรรมศาสตร์เกี่ยวกับเสียง มาประยุกต์ใช้ในการสร้างระบบเพื่อตอบสนองการใช้งานด้านเสียงโดยเฉพาะ และ อาจมีการใช้งานร่วมกับระบบภาพและแสง ต้องมีการรวมระบบ เข้าด้วยกันเป็นระบบภาพและเสียง หรือที่ผู้ใช้สื่อเรียกว่า มัลติมีเดีย และ บางครั้งอาจรวมระบบควบคุมแสง เข้ามาด้วยโดยเรียกรวมกันว่า AVL

ระบบขยายพลังเสียง เรียกกันอีกแบบว่าระบบ PA ซึ่งย่อมาจากคำว่า Public Address ประกอบไปด้วยอุปกรณ์หลักในระบบ คือ ภาครับสัญญาณเสียงขาเข้า (Audio signal inputs) จาก ไมโครโฟน เครื่องเล่นแผ่น CD และ แหล่งกำเนิดสัญญาณเสียงอื่นๆ มาผสมและปรับแต่งให้เข้ากันที่ Audio Mixer ซึ่งอาจรวมเครื่องประมวลสัญญาณเสียง อยู่ด้วยกัน หรือพ่วงต่อเพิ่มเติมเข้ามาในระบบ เมื่อได้สัญญาณเสียงที่รวมกันมาและปรับแต่งตามความต้องการแล้ว จึงส่งออกไปที่ภาคสัญญาณเสียงขาออก Audio Signal Outputs และนำสัญญาณเสียงไปขยายด้วยเครื่องขยายเสียง Amplifiers เพื่อขับลำโพง Loudspeakers ให้เปล่งเสียงตามที่ผู้ออกแบบระบบเสียงนั้นกำหนดพื้นที่การกระจายเสียงและคุณลักษณะของเสียงไว้Davis, Gary, and Ralph Jones. Sound Reinforcement Handbook. 2nd ed. Milwaukee: Hal Leonard Corporation, 1989: 4.Eargle, John, and Chris Foreman. Audio Engineering for sound reinforcement. Milwaukee: Hal Leonard Corporation, 2002. 299

ระบบขยายพลังเสียง มีจุดประสงค์หลักคือให้คนได้ยินดังชัดเจนขึ้น หรือได้ยินเสียงโดยทั่วถึงกัน ทำให้เสียงดังขึ้นเพื่อเหตุผลด้านศิลป เพื่อให้คนสนใจหรือตื่นเต้นในพลังเสียงที่เหนือธรรมชาติ ทำให้คนสามารถได้ยินเสียงในบริเวณที่ต้องควบคุมจากระยะไกล คือ การส่งสัญญาณเสียงไปขยายให้คนในอีกพื้นที่หนึ่งได้ยินพร้อมกันกับพื้นที่กิจกรรมที่เกิดขึ้นจริง
# การจ้างทำกระบวนการธุรกิจ
การจ้างทำกระบวนการธุรกิจ  คือการจ้างผู้อื่นให้ทำหน้าที่หรือกระบวนการทางธุรกิจให้แทน โดยให้ทำการแทนในขอบเขตความรับผิดชอบตามที่ได้ตกลงกันไว้ ส่วนใหญ่กระบวนการธุรกิจที่จ้างบริษัทอื่นให้ทำแทนนั้นมักจะเป็นกระบวนการที่ไม่ใช่ธุรกิจหลัก เช่นงานด้านบริหารทรัพยากรมนุษย์ในบริษัท

ประเทศที่เป็นศูนย์กลางของธุรกิจนี้ คือ อินเดีย จีน และมาเลเซีย
# เดวิด อามู
เดวิด อามู  เกิดวันที่ 13 เมษายน ค.ศ. 1991 ที่กรุงลอนดอน ประเทศอังกฤษ เป็นนักฟุตบอลชาวอังกฤษ ปัจจุบันเล่นให้กับสโมสรบูรี เอฟซี เล่นตำแหน่งกองหน้า หรือปีกขวา

แหล่งข้อมูลอื่น
Liverpool profile
LFChistory.net player profile
ESPN Profile
# ดานาไลต์
ดานาไลต์  เป็นแร่ซิลิเกตชนิดหนึ่งที่มีสูตร: Fe2+4Be3(SiO4)3S
# จังหวัดอุดรมีชัย
อุดรมีชัย 1 กันยายน 2565. หรือ อุดดอร์เมียนเจ็ย (อุตฺฎรมานชัย) เป็นจังหวัดหนึ่งทางภาคเหนือของประเทศกัมพูชา ตั้งอยู่เลียบแนวชายแดนของประเทศไทย คำว่า อุดรมีชัย แปลว่า ทางเหนือมีชัย

 ประวัติ 
ในอดีต พื้นที่จังหวัดอุดรมีชัยเคยเป็นฐานที่มั่นของกลุ่มเขมรแดง ราวปี พ.ศ. 2513 ถึง พ.ศ. 2518 โดยกลุ่มเขมรแดงได้สร้างฐานที่มั่นไว้บนทิวเขาพนมดงรัก และจัดตั้งอำเภออ็อนลวงแวงให้เป็นฐานหลักในราวปี พ.ศ. 2532 ถึง พ.ศ. 2540 ปัจจุบันจังหวัดอุดรมีชัยยังเป็นพื้นที่ที่มีกับระเบิดอยู่จำนวนมาก

 การแบ่งเขตการปกครอง 
จังหวัดอุดรมีชัยแบ่งออกเป็น 5 อำเภอ  ได้แก่
#ชื่ออังกฤษเขมรหน่วยการปกครองGeocode1อ็อนลวงแวงAnlong Veaengអន្លង់វែង (อนฺลง̍แวง)อำเภอ (สฺรุก, ស្រុក)22012บ็อนเตียย์อ็อมปึลBanteay Ampilបន្ទាយអំពិល (บนฺทายอํพิล)อำเภอ (สฺรุก, ស្រុក)22023จงกาลChong Kalចុងកាល់ (จุงกาล)อำเภอ (สฺรุก, ស្រុក)22034สำโรงSamraongសំរោង (สํโรง)เทศบาล (กฺรุง, ក្រុង)22045ตอเปรียงปราสาทTrapeang Prasatត្រពាំងប្រាសាទ (ตฺรพำงบฺราสาท)อำเภอ (สฺรุก, ស្រុក)2205

 ภูมิประเทศ 
จังหวัดอุดรมีชัยตั้งอยู่ในพื้นที่ทิวเขาพนมดงรัก เป็นพื้นที่ที่มีปัญหาการตัดไม้ทำลายป่าอย่างรุนแรงเนื่องมาจากการสัมปทานที่ดินทางเศรษฐกิจและการบุกรุกป่าข้ามชาติ
# ธิดา ธัญญประเสริฐกุล
ธิดา ธัญญประเสริฐกุล หรือ ธิดา จงนิรามัยสถิต  เป็นนักแปลที่มีชื่อเสียงของไทย ครั้งหนึ่งเธอเคยมีความคิดที่จะเลือกศึกษาต่อในสาขาวิชาอักษรศาสตร์ แต่แล้วเธอก็ตัดสินใจศึกษาต่อในคณะวิศวกรรมศาสตร์ จุฬาลงกรณ์มหาวิทยาลัย และภายหลังจากจบการศึกษาระดับปริญญาตรีแล้ว เธอได้เข้าศึกษาต่อในระดับปริญญาโทที่คณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี จากนั้นเธอได้ทำงานในด้านสายวิศวกรรมเป็นระยะเวลา 11 ปี และเป็นอาจารย์พิเศษให้กับมหาวิทยาลัยหลายแห่ง ก่อนที่จะออกมาเปิดบริษัทซอฟต์แวร์เป็นของตนเองในเวลาต่อมา ผลงานแปลเรื่องแรกของเธอคือนิยายวิทยาศาสตร์เรื่อง ข้าคือหุ่นยนต์ ซึ่งเป็นงานประพันธ์ของไอแซค อาซิมอฟ นอกจากนี้ เธอยังมีผลงานแปลฉบับภาษาไทยที่มีชื่อเสียงหลายรายการ อาทิ ตำนานบุตรแห่งฮูริน และตำนานแห่งซิลมาริลธิดา ธัญญประเสริฐกุล. (2553). โซรอสเลกเชอร์. สำนักพิมพ์โพสต์บุ๊กส์. ISBN 9786167061580. หน้าประวัติผู้แปล

 ประวัติ 
ธิดา ธัญญประเสริฐกุล เคยเข้าร่วมการแข่งขันรายการแฟนพันธุ์แท้ตอนสุนทรภู่ รวมทั้งเป็นเจ้าของตำแหน่งสุดยอดแฟนพันธุ์แท้เดอะลอร์ดออฟเดอะริงส์ในแฟนพันธุ์แท้ปี 2003 และเธอมีเว็บไซต์เกี่ยวกับสุนทรภู่เป็นของตนเอง รวมทั้งเป็นเจ้าของเว็บไซต์แฟนคลับเดอะลอร์ดออฟเดอะริงส์ที่มีชื่อเสียงของประเทศไทย ปัจจุบัน เธอมีงานอดิเรกคือการแปลบทความในวิกิพีเดีย รวมทั้งเป็นผู้ดูแลสถานีย่อยโลกวรรณศิลป์และดาราศาสตร์ในวิกิพีเดียภาษาไทยธิดา ธัญญประเสริฐกุล, กานต์ ยืนยง. (2553). วิถีแมนเดลา. สำนักพิมพ์โพสต์บุ๊กส์. ISBN 9786167061351. หน้าประวัติผู้แปล

รวมถึง เธอยังมีผลงานร่วมกับนักแปลที่มีชื่อว่า กานต์ ยืนยง ในหนังสือ วิถีแมนเดลา ซึ่งเล่าถึงเรื่องราวการฟันฝ่าอุปสรรค และวิถีชีวิตของเนลสัน มันเดลา ผู้เป็นอดีตประธานาธิบดีของประเทศแอฟริกาใต้ โดยหนังสือดังกล่าว ได้รับคำนิยมจากอภิสิทธิ์ เวชชาชีวะ สมัยดำรงตำแหน่งนายกรัฐมนตรี ด้วยเช่นกันธิดา ธัญญประเสริฐกุล, กานต์ ยืนยง. (2553). วิถีแมนเดลา. สำนักพิมพ์โพสต์บุ๊กส์. ISBN 9786167061351. ปกหลัง

ปัจจุบัน เธอมีผลงานแปลเกี่ยวกับชีวประวัติของเนลสัน มันเดลา อีกครั้ง โดยเป็นหนังสือ บันทึกแมนเดลลา ซึ่งเป็นการเล่าเรื่องราวการเติบโตบุคคลธรรมดาคนหนึ่ง กับการเติบโตที่ไม่ธรรมดาของเขาพยาธิ เยิรสมุด. เดอะ แกรนด์ ดีไซน์. มติชนรายวัน. ปีที่ 34 ฉบับที่ 12335. วันอาทิตย์ที่ 18 ธันวาคม 2554. ISSN 1686-8188. หน้า 19
# ไทยไทยแชนแนล
ไทย ไทย แชนแนล  หรือชื่อเดิม ทีแอลทีวี ไทยลูกทุ่ง  เป็นสถานีโทรทัศน์เพลงลูกทุ่งและเพลงไทยสากล 24 ชั่วโมง เริ่มออกอากาศตั้งแต่ วันที่ 15 กรกฎาคม พ.ศ. 2553 - 1 มกราคม พ.ศ. 2564 ผลิตรายการโดย บริษัท ใจบุญ จำกัด และ บริษัท ไทยไทย แชนเนล จำกัด ร่วมกับ บริษัท ทรูวิชั่นส์ จำกัด (มหาชน) ออกอากาศทางทรูวิชั่นส์ ช่อง 83 (แทนที่ช่อง ทีแชนแนล) โดยมีชื่อย่อในเครื่องรับสัญญาณ คือ TTCH  สามารถรับชมได้ในทุกแพ็กเกจ และทางออนไลน์

 ประวัติ 

วันที่ 15 กรกฎาคม 2553 ทรูวิชั่นส์ได้เซ็นสัญญากับ บริษัท ใจบุญ จำกัด และ บริษัท ไทยไทย แชนเนล จำกัด ผลิตรายการลูกทุ่ง ภายใต้ชื่อ ทีแอลทีวี ไทยลูกทุ่ง มีการออกอากาศและมีผังรายการ แต่ยังไม่มีวีเจจัดรายการยังคงเป็นการเปิดมิวสิกวิดีโอแบบนอนสต๊อป ตามสไตล์ของรายการนั้น ๆ

วันที่ 21 เมษายน 2554 ได้เปลี่ยนชื่อช่องใหม่เป็น "ไทย ไทย แชนแนล" พร้อมเปิดตัวโลโก้ช่องใหม่ขึ้นบนจอโทรทัศน์ แต่ยังมีรูปแบบและผังรายการเหมือนเดิม

 ช่องทางการรับชม 
 ทรูวิชั่นส์ ช่อง 358 
 TrueID App
https://tv.trueid.net/live/thaithai 

 รูปแบบรายการ 
มีผังรายการและมีพิธีกร เปิดมิวสิกวีดีโอตามแต่คนฟังจะโทรศัพท์เข้ามา และนำเสนอข่าวสารกิจกรรมเกี่ยวกับประเทศไทย 

 รายการ 
 รายการปัจจุบัน 
 ไทยไทยคลับ คลับของคนรักเสียงเพลง  
 พูดกันสนั่นเมือง เพลงลูกทุ่งฮิตที่คุณคิดถึง ทุกยุคทุกสมัย
 เบรกแตก เพลงลูกทุ่งและเพลงไทยสากลแบบฟังสบายๆ 
 บัลลังก์เพลง เกิดจากการรวมรายการลูกทุ่งอมตะและลูกกรุงอมตะเข้าด้วยกัน
 ไทยไทยออนทัวร์ รายการแนะนำสถานที่ท่องเที่ยว
อร่อยอย่างไทยไทย รายการแนะนำร้านอาหารทั่วไทย
ไทยไทยมาร์เก็ต แนะนำสินค้าฝีมือคนไทย
 ราชดำเนิน เพลงเพื่อชีวิตที่อยู่ในใจใครหลายคน
 ด้นสยาม ทุกทิศทั่วไทย ทุกเพลงคือคุณ
 พราวพยากรณ์ รายการดูดวงในศาสตร์ต่างๆ ทั้ง5วัน5สไตล์
 เถิดเทิงเบิกบาร์ เพลงลูกทุ่งและเพลงไทยสากลแบบจังหวะสนุกๆทั้งเก่าและใหม่
 สยามHOTคนดูฮิต ช่วงแนะนำเพลงฮิตประจำสัปดาห์ทั้งเพลงลูกทุ่งและเพลงไทยสากลก่อนเข้ารายการในแต่ละช่วง
เพลงใหม่ฉายแวว แนะนำเพลงใหม่จากศิลปินที่มาฝากเพลงที่สถานีไทยไทย
ข่าวไทยไทย อัปเดตข่าวสารที่น่าสนใจ และเป็นประโยชน์ต่อผู้ชม

 รายการในอดีต 

 นักร้องในดวงใจ เป็นการนำเรื่องราวของนักร้องมานำเสนอ และเปิดเพลงของนักร้องคนนั้น
 ปาฏิหาริย์แห่งบุญ รายการที่นำเสนอเรื่องราวปฏิหาริย์ และเรื่องราวบอกบุญ
อัยการลูกทุ่งมุ่งคลายทุกข์ รายการที่นำเสนอเรื่องราวเกี่ยวกับกฎหมาย พร้อมทั้งเปิดโอกาสปรึกษาปัญหากฎหมายกันสดๆ

อันดับเพลง
Top 10 สยามโหวต จัดอันดับเพลงฮิต 10 อันดับ รายงานอันดับทุกวันศุกร์ ในรายการ ด้นสยาม

 ผู้ดำเนินรายการ 

 โลโก้ 

 ช่องทางการขอเพลง/ติดตามข่าวสาร 

 โทรขอเพลง โทร.02 935 4483 และ 02 935 4983
 www.facebook.com/thaithaichannel
Line ID : @thaithai
# ความเสี่ยงด้านปฏิบัติการ
ความเสี่ยงด้านปฏิบัติการ (หมายถึง โอกาส ความเป็นไปได้ และความน่าจะเป็น ที่จะเกิดความบกพร่อง การทุจริต หรือความผิดพลาด ซึ่งเป็นเหตุการณ์ที่ป้องกันได้ กับทั้งเหตุสุดวิสัยทั้งในรูปอุบัติเหตุ ภัยธรรมชาติ รวมถึงภัยคุกคามโดยมนุษย์ อันจะนำไปสู่ความเสียหาย ความชะงักงัน และ/หรือการล่วงละเมิดกฎเกณฑ์ต่าง ๆ กระทั่งเป็นผลร้ายและรุนแรงต่อสถานภาพทางการเงิน การดำเนินธุรกิจ และความมั่นคงน่าเชื่อถือของสถาบันโดยรวม

 สำหรับสถาบันการเงินที่ไม่ใช้ธนาคาร 
สำหรับกรณีที่เป็นสถาบันการเงิน หลักเกณฑ์การกำกับดูแลเงินกองทุนตามกรอบบาเซิลสอง ระบุว่าเป็นผลมาจาก ความล้มเหลว หรือด้อยประสิทธิภาพ ในด้านการบวนการบริหารจัดการภายใน บุคลากร และระบบการทำงานต่าง ๆ หรือจากเหตุการณ์ภายนอกสถาบันการเงิน โดยแบ่งออกเป็น 7 ประเภทเหตุการณ์ ได้แก่

 การทุจริตภายใน
 กระบวนการฉ้อโกงจากภายนอก
 การเป็นนายจ้างที่บกพร่อง ละเลยต่อความรับผิดชอบ รวมถึงความไม่ปลอดภายในสถานที่ทำงาน
 ความเสียหายที่เกิดกับลูกค้า จากการออกผลิตภัณฑ์ รวมทั้งพฤติกรรมการดำเนินธุรกิจ
 ความเสียหายต่อสินทรัพย์ทางกายภาพ
 การชะงักงันในการดำเนินธุรกิจ และความล้มเหลวของระบบต่าง ๆ
 การดำเนินการ ส่งมอบ และการบริหารจัดการเชิงกระบวนการต่าง ๆ

ซึ่งในการนี้ไม่รวมความเสี่ยงด้านชื่อเสียง และความเสี่ยงเชิงกลยุทธ์/ธุรกิจ

 การบริหารจัดการความเสี่ยงด้านปฏิบัติการ 

ในขณะที่การบริหารจัดการความเสี่ยง (ด้านการเงิน) ขาลง มักจะเกี่ยวข้องแต่กับเหตุการณ์ความเสียหายที่เกิดขึ้นบ่อย แต่ผลกระทบไม่รุนแรง กับที่เกิดขึ้นไม่บ่อย แต่ผลกระทบรุนแรง การบริหารจัดการความเสี่ยงด้านปฏิบัติการก็เช่นกัน เพียงแต่อาจจะยิ่งกว่า คือลักษณะเหตุการณ์ที่เกิดขึ้นบ่อยมาก ๆ ในขณะที่ความเสียหายเล็กน้อย กับที่โอกาสเกิดขึ้นน้อยมาก ๆ ในขณะที่ความเสียหายคิดเป็นมูลค่าสูงลิ่ว ขึ้นอยู่กับประเภทธุรกิจ คำนึงร่วมกันกับประเภทเหตุการณ์

สำหรับสถาบันการเงินโดยเฉพาะ บทบัญญัติเกณฑ์บาเซิลสอง ระบุแบ่งประเภทธุรกิจออกเป็น 8 สาย ได้แก่
 การดำเนินการทางการเงินสำหรับกิจการมหาชน
 การทำธุรกรรมซื้อขายและเป็นนายหน้าค้า
 กิจการธนาคารสำหรับลูกค้ารายย่อย
 กิจการธนาคารทั่วไป
 การชำระเงินและเคลียร์บัญชี
 การเป็นตัวแทนทำธุรกรรมทางการเงิน
 การบริหารสินทรัพย์
 การเป็นนายหน้าสำหรับลูกค้ารายย่อย

จะเห็นว่า 7 ประเภทเหตุการณ์ กับ 8 ประเภทธุรกิจ ประกอบกันขึ้นเป็นตาราง 8 คูณ 7 หรือ 56 ช่อง แต่ละช่องไว้จดบันทึกกรณีเหตุการณ์ความบกพร่อง ทุจริต ผิดพลาด หรือเหตุสุดวิสัย อันจะเกิดขึ้นได้กับสถาบันการเงินแต่ละแห่ง ทุก ๆ แห่ง

 การสร้างแบบจำลองเชิงวิเคราะห์ในรูปการแจกแจงความน่าจะเป็น 

โดยในแบบจำลองอาจจะใช้ตัวแปรสุ่มซึ่งนับจำนวนเหตุการณ์ บันทึกระยะห่าง (เวลา) ระหว่าง 2 เหตุการณ์ที่ใกล้เคียงกัน และ/หรือแสดงค่าความสูญเสียเป็นจำนวนเงินหรือเปรียบเทียบเป็นจำนวนเงิน

ในมุมมองทางการเงิน ประเด็นพิเศษในการจำลองแบบความเสี่ยงด้านปฏิบัติการคือ โดยนิยาม หรืออย่างน้อยก็ในการสร้างแบบจำลอง เหตุการณ์ที่ปรากฏขึ้นจากความเสี่ยงด้านปฏิบัติการ แต่ละครั้งนั้นถือว่าเกิดขึ้นโดยอิสระจากกัน
# สะพานสารสิน
สะพานสารสิน เป็นสะพานที่เชื่อมระหว่างจังหวัดพังงากับจังหวัดภูเก็ต เป็นสะพานแรกที่มีการสร้างเพื่อข้ามจากจังหวัดพังงาไปภูเก็ต เชื่อมต่อระหว่างบ้านท่าฉัตรไชยและบ้านท่านุ่นของจังหวัดพังงา โดยทางหลวงแผ่นดินหมายเลข 402 มีความยาวทั้งหมด 660 เมตร เปิดใช้เมื่อวันที่ 7 กรกฎาคม พ.ศ. 2510

สะพานแห่งนี้ตั้งชื่อตามนามสกุลของ นายพจน์ สารสิน นายกรัฐมนตรีคนที่ 9 ของประเทศไทย ซึ่งขณะนั้นดำรงตำแหน่งรัฐมนตรีว่าการกระทรวงพัฒนาการแห่งชาติ เริ่มสร้างครั้งแรกตั้งแต่ พ.ศ. 2494 โดยเปิดให้บริษัทรับเหมาก่อสร้าง แต่ปรากฏว่าการก่อสร้างในระยะเริ่มต้นมีปัญหาเพราะความไม่ชำนาญการ ต่อมาในปี พ.ศ. 2508 จึงได้เริ่มลงมือก่อสร้างอีกครั้งโดยบริษัท Cristiani & Nelson (Thailand) Ltd. จนสำเร็จสามารถเปิดใช้การได้ในวันที่  7 กรกฎาคม พ.ศ. 2510 ใช้งบประมาณทั้งหมด 28,770,000 บาท 

สะพานสารสิน มีความยาวทั้งหมด 660 เมตรเป็นทางผิวคอนกรีต 360 เมตร ตัวสะพานคอนกรีตอัดแรงยาว 300 เมตร กว้าง 11 เมตร เป็นทางรถวิ่งกว้าง 8 เมตร ทางเท้าข้างละ 1.5 เมตร รับผิดชอบดูแลโดย กรมทางหลวง กระทรวงคมนาคม

ตำนาน
สะพานสารสิน เป็นที่รู้จักกันดีในฐานะเป็นสถานที่ที่เป็นตำนานความรักของหนุ่มสาวสองคนที่ไม่สมหวัง คือ โกดำ (ดำ แซ่ตัน) กับ กิ๊ว (กาญจนา แซ่หงอ)  ที่มีความแตกต่างกันทางฐานะ ด้วยโกดำเป็นเพียงคนขับรถสองแถวรับจ้างและรับจ้างกรีดยาง ขณะที่กิ๊วมีฐานะที่ดีกว่า และเป็นนักศึกษาวิทยาลัยครู โดยที่ผู้ใหญ่ทางบ้านของกิ๊วได้กีดกั้นทั้งสองคบหากัน ในที่สุดทั้งคู่จึงตัดสินใจกระโดดน้ำตายที่กลางสะพานสารสิน ด้วยการใช้ผ้าขาวม้ามัดตัวทั้งสองไว้ด้วยกัน เมื่อวันที่ 22 กุมภาพันธ์ พ.ศ. 2516 ซึ่งเรื่องราวของทั้งคู่โด่งดังเป็นที่รู้จักไปทั่ว และมีการสร้างเป็นภาพยนตร์และละครโทรทัศน์ คือ สะพานรักสารสิน ใน พ.ศ. 2530 นำแสดงโดย รอน บรรจงสร้าง และจินตรา สุขพัฒน์ และ สะพานรักสารสิน ใน พ.ศ. 2541 นำแสดงโดย นันทวัฒน์ อาศิรพจนกุล และคทรีน่า กลอส ซึ่งเป็นละครโทรทัศน์ ออกอากาศทางช่อง 3 และยังมีเพลงชื่อ สะพานรักสารสิน โดยวงสิมิลัน ในปี พ.ศ. 2537 อีกด้วย

นอกจากนี้แล้ว ยังมีเรื่องเล่ากันว่า ในคืนวันพระจันทร์เต็มดวง จะมีกระต่ายสีขาวตาสีแดงคู่หนึ่ง ออกมาอยู่คู่กันที่สะพานแห่งนี้ เชื่อว่าเป็นวิญญาณของทั้งคู่

ปัจจุบัน
ต่อมา มีการสร้าง "สะพานท้าวเทพกระษัตรี" ซึ่งเป็นสะพานคู่ขนานสะพานสารสินเดิมที่มีขนาด 2 ช่องจราจร และความยาว 650 เมตร เพื่อระบายการจราจรที่คับคั่งตามความเจริญของจังหวัดภูเก็ต เริ่มเปิดใช้เมื่อ พ.ศ. 2535

ในปีงบประมาณ 2552 กรมทางหลวงได้รับการจัดสรรงบประมาณจากรัฐบาลจำนวน 377 ล้านบาท เพื่อสร้าง "สะพานท้าวศรีสุนทร" หรือ สะพานสารสิน 2 ด้วยความยาว 650 เมตร เป็นสะพานคู่ขนานกับสะพานท้าวเทพกระษัตรี ทดแทนสะพานสารสินเดิมที่ก่อสร้างมานานและอยู่ในสภาพที่เก่า ประกอบกับสะพานสารสินที่ใช้งานอยู่ในขนาดนี้เรือขนาดใหญ่ไม่สามารถที่จะลอดผ่านได้ สะพานสารสิน 2 เริ่มสร้างในวันที่ 30 มิถุนายน พ.ศ. 2552 โดย บริษัท อิตาเลียนไทย ดีเวลล็อปเม้นท์ จำกัด (มหาชน) แล้วเสร็จและเปิดใช้ในวันที่ 1 สิงหาคม พ.ศ. 2554 ส่วนสะพานสารสินเดิมในปัจจุบันนั้น ได้ถูกปรับปรุงเป็นสะพานคนเดินและหอชมวิว โดยยกบริเวณช่วงกลางสะพานให้สูงเท่ากับสะพานท้าวเทพกระษัตรีและสะพานท้าวศรีสุนทร ทั้งนี้เพื่อความสะดวกในการสัญจรไปมาของเรือ หอชมวิวเป็นอาคาร 8 เหลี่ยมสไตล์ชิโนโปรตุกีส ในส่วนของปลายสะพานทั้งสองด้านได้มีการปรับเป็นสถานที่จอดรถ อำนวยความสะดวกให้กับนักท่องเที่ยว และเป็นหนึ่งในสถานที่ท่องเที่ยวที่มีชื่อเสียงแห่งหนึ่งของจังหวัดภูเก็ต
# เฮลอินเอเซล (2009)
เฮลล์อินเอเซลล์ (2009) เป็นรายการ เพย์-เพอร์-วิว ของ WWE จัดเมื่อวันที่ 4 ตุลาคม ค.ศ. 2009 ที่ Newark, New Jersey

 ผล
# ไทยพรีเมียร์ลีก ฤดูกาล 2554
ไทยพรีเมียร์ลีก 2554 หรือ สปอนเซอร์ไทยพรีเมียร์ลีก เป็นการแข่งขันไทยพรีเมียร์ลีกครั้งที่ 15 โดยสโมสรฟุตบอลเมืองทอง หนองจอก ยูไนเต็ด เป็นแชมป์เก่าเมื่อฤดูกาลที่ผ่านมา

 สโมสร 
สามทีมที่ขึ้นชั้นจากไทยลีกดิวิชัน 1 2553 คือ ทีมชนะเลิศ ศรีราชา, รองชนะเลิศ ขอนแก่น และ อันดับสาม เชียงราย ยูไนเต็ด

สมาคมฟุตบอลแห่งประเทศไทยและบริษัท สปอนเซอร์ไทยพรีเมียร์ลีก ต้องการเพิ่มทีมในลีกเป็น 18 สโมสร เพื่อให้ลีกมีความแข็งแกร่งและผลักดันให้เป็นลีกชั้นนำของเอเชีย ซึ่งผลการคัดเลือกปรากฏว่า ทหารบก และ ศรีสะเกษ ผ่านการเล่นเพลย์ออฟเพื่อขึ้นมาเล่น ไทยพรีเมียร์ลีก ฤดูกาล 2554

 สนามเหย้าและที่ตั้ง 

 ทีม ที่ตั้ง สนามเหย้า  ความจุ (โดยประมาณ)บางกอกกล๊าสปทุมธานีลีโอ สเตเดียม12,000การท่าเรือไทย เอฟซีกรุงเทพมหานครแพตสเตเดียม12,000ขอนแก่น เอฟซีขอนแก่นสนามกีฬากลางจังหวัดขอนแก่น8,000ชลบุรี เอฟซีชลบุรีชลบุรีสเตเดียม8,200เชียงราย ยูไนเต็ดเชียงรายสนามฟุตบอลมหาวิทยาลัยแม่ฟ้าหลวง7,000ทีทีเอ็ม พิจิตร เอฟซีพิจิตรสนามกีฬากลางจังหวัดพิจิตร13,000ทีโอที เอสซีกรุงเทพมหานครสนามทีโอที แจ้งวัฒนะ5,000บีอีซี เทโรศาสนกรุงเทพมหานครสนามฟุตบอลเทพหัสดิน6,378บุรีรัมย์ พีอีเอบุรีรัมย์ไอ-โมบาย สเตเดี้ยม25,000พัทยา ยูไนเต็ดชลบุรีสนามกีฬาเทศบาลเมืองหนองปรือ7,000เมืองทอง ยูไนเต็ดนนทบุรียามาฮ่า สเตเดียม25,000ราชนาวีสโมสรชลบุรีสนามกีฬาราชนาวี สัตหีบ5,000ศรีราชาชลบุรีสนามกีฬาเทศบาลเมืองศรีราชา5,300ศรีสะเกษ-เมืองไทยศรีสะเกษสนามศรีนครลำดวน15,000อาร์มี่ ยูไนเต็ด 1กรุงเทพมหานครสนามกีฬากองทัพบก20,000เอสซีจี สมุทรสงครามสมุทรสงครามสนามกีฬากลางจังหวัดสมุทรสงคราม6,000อินทรีเพื่อนตำรวจปทุมธานีสนามฟุตบอลธรรมศาสตร์ รังสิต25,000โอสถสภา เอ็ม–150 สระบุรีสระบุรีสนามกีฬากลางจังหวัดสระบุรี6,000

1 เปลี่ยนชื่อจาก ทหารบก

 ตารางคะแนน 
''อัปเดต วันที่ 10 กุมภาพันธ์ 2555
 ลำดับ    ทีม    แข่ง  ชนะ  เสมอ  แพ้   ได้   เสีย  +/-  แต้ม  หมายเหตุ 1 บุรีรัมย์ พีอีเอ 34  26  7  1  64  15  +49  85 เข้าร่วม เอเอฟซีแชมเปียนส์ลีก 2555 รอบแบ่งกลุ่ม 2  ชลบุรี 34  20  9  5  60  30  +30  69 เข้าร่วม เอเอฟซีแชมเปียนส์ลีก 2555 รอบเพลย์ออฟ    3 เมืองทองฯ ยูไนเต็ด 34  17  9  8  54  32  +22  60  4 บางกอกกล๊าส 34  15  8  11  55  41  +14  53 5 พัทยา ยูไนเต็ด 34  14  11  9  38  27  +11  53 6 โอสถสภาฯ สระบุรี 34  12  15  7  47  32  +15  51 7 บีอีซี เทโรศาสน 34  13  6  15  39  35  +4  45 8 การท่าเรือไทย 34  12  9  13  33  37  -4  45 9 อินทรีเพื่อนตำรวจ 34  11  11  12  36  40  -4  44 10 เชียงราย ยูไนเต็ด 34  11  11  12  47  52  -5  44 11 ทีทีเอ็ม พิจิตร 34  12  7  15  38  54  -16  43 12 อาร์มี่ ยูไนเต็ด 34  10  9  15  39  40  -1  39 13 ศรีสะเกษ เมืองไทย 34  9  12  13  33  39  -6  39 14 ทีโอที 34  11  4  19  29  55  -26  37  15 เอสซีจี สมุทรสงคราม 34  8  12  14  31  45  -14  36 16 ราชนาวีสโมสร 34  9  6  19  28  52  -24  33 ตกชั้นไปเล่น ลีก 1 2555 17 ศรีราชา ซูซูกิ 34  7  11  16  33  43 -10  32 18 ขอนแก่น 34  6  9  19  33  68  -35  27

 ชนะเลิศและได้รับสิทธิ์เข้าร่วม เอเอฟซีแชมเปียนส์ลีก โซนตกชั้น (C) แชมป์เก่าเมื่อฤดูกาลที่ผ่านมา (PR) ทีมที่เลื่อนชั้นขึ้นมา

ชนะเลิศไทยแลนด์พรีเมียร์ลีก 2554บุรีรัมย์ พีอีเอ 100px  '''ชนะเลิศครั้งที่ 2  (รวมครั้งสมัยเป็นทีมการไฟฟ้าฯ)

 ผลการแข่งขัน
# เฮอร์เดอไรต์
เฮอร์เดอไรต์เป็นแร่ในกลุ่มอะพาไทต์และฟอสเฟต

 แหล่งที่พบ 
สามารถพบได้ใน
 เมืองมัณฑะเลย์ ประเทศพม่า
 รัฐอัปเปอร์ออสเตรีย ประเทศออสเตรีย
 รัฐมีนัสเชไรส์และรัฐปาราอีบา ประเทศบราซิล
# ออโดเบ็นโอเซ็ทออป
ออโดเบ็นโอเซ็ทออป  เป็นโลมายุคแรกเริ่ม ชื่อของมันมีความหมายว่า วาฬหน้าวอรัส  (walrus-face whale) มีความยาวประมาณ 2.1 เมตร มีชีวิตอยู่เมื่อ 7.2-3.6 ล้านปีก่อน ใน สมัยไมโอซีนในยุคนีโอจีน ฟอสซิลของมันค้นพบที่ประเทศเปรูและประเทศชิลี มีสองงา โดยงามีเฉพาะในเพศผู้ 

รายละเอียด 
thumb|Odobenocetops สายพันธุ์ leptodon เพศผู้และเพศเมีย 
ออโดเบ็นโอเซ็ทออป ถูกตั้งชื่อโดย Christian de Muizon ใน ค.ศ.1993 มันมักตกเป็นเหยื่อของฉลามยักษ์อย่างเม็กกาโลดอนซึ่งเป็นฉลามขนาดใหญ่ที่ครองทะเลในสมัยไมโอซีนและสมัยไพลโอซีนในยุคเดียวกัน ออโดเบ็นโอเซ็ทออป มีขนาดยาว 1.07 เมตร 3 ฟุต และมีน้ำหนัก 150-650 กิโลกรัม

 ในภาพยนตร์ และสารคดี 
ออโดเบ็นโอเซ็ทออปมักปรากฏและถูกกล่าวถึงในสารคดีหลายเรื่องเช่น Walking with dinosaurs trilogy sea monsters ซึ่งเป็นเรื่องราวเกี่ยวกับไนเจลมาเว็นที่เดินทางย้อนเวลาผจญภัยไปใน 7 อันดับทะเลอันตรายในยุคดึกดำบรรพ์ โดยที่ผลิตโดยบีบีซี
# ทางหลวงแผ่นดินหมายเลข 329
ทางหลวงแผ่นดินหมายเลข 329 เป็นทางหลวงแผ่นดินในอดีต มีจุดเริ่มต้นที่ถนนพหลโยธิน ที่ทางแยกต่างระดับหินกอง ในอำเภอหนองแค จังหวัดสระบุรี แล้วมุ่งไปถนนเลียบคลองระพีพัฒน์ เข้าเขตอำเภอภาชี จังหวัดพระนครศรีอยุธยา แล้วจากนั้นข้ามทางรถไฟสายชานเมือง ตัดถนนสายเอเชีย และใช้เส้นทางร่วมกับถนนสายเอเชีย จากนั้นเข้าเขตจังหวัดอ่างทองและจังหวัดสุพรรณบุรี จนสิ้นสุดเส้นทางที่ทางหลวงแผ่นดินหมายเลข 340 (ถนนบางบัวทอง-สุพรรณบุรี) ในอำเภอเมืองสุพรรณบุรี

ปัจจุบันทางหลวงแผ่นดินหมายเลข 329 กรมทางหลวงได้ยกเลิก และยุบรวมเข้าเป็นส่วนหนึ่งของทางหลวงแผ่นดินหมายเลข 33 ในช่วงหินกอง - สุพรรณบุรี ตั้งแต่ทางแยกต่างระดับหินกอง บรรจบกับทางหลวงหมายเลข 340 (แยกต่างระดับไผ่ขวาง อ.เมือง จ.สุพรรณบุรี) ทางหลวงแผ่นดินสายนี้เป็นถนนขนาด 2 ช่องจราจร บางช่วงเป็น 4 ช่องจราจร

 ทางแยก 
จังหวัดสระบุรี
 เริ่มต้น ทางแยกต่างระดับหินกอง (ถนนพหลโยธิน) จังหวัดสระบุรี โดยมีแนวเส้นทางต่อจากถนนสุวรรณศร (ทางหลวงแผ่นดินหมายเลข 33)
 ทางแยกหนองปลาหมอ จังหวัดสระบุรี
 ทางแยกบัวลอย จังหวัดสระบุรี
 ทางแยกหนองตาโล่ จังหวัดสระบุรี
 ทางแยกถนนเลียบคลองระพีพัตน์ฝั่งซ้าย-ขวา จังหวัดสระบุรี

จังหวัดพระนครศรีอยุธยา (ครั้งที่ 1)
 ทางแยกภาชี จังหวัดพระนครศรีอยุธยา
 ทางแยกถนนภาชี-พระนครศรีอยุธยา (ทางหลวงแผ่นดินหมายเลข 3056) จังหวัดพระนครศรีอยุธยา
 ทางแยกถนนบางปะหัน-ลพบุรี จังหวัดพระนครศรีอยุธยา
 ทางแยกต่างระดับบางปะหัน (ใช้ทางร่วมกับทางหลวงแผ่นดินหมายเลข 347) จังหวัดพระนครศรีอยุธยา

จังหวัดอ่างทอง
 ทางแยกป่าโมก จังหวัดอ่างทอง

จังหวัดพระนครศรีอยุธยา (ครั้งที่ 2)
 ทางแยกเข้าอำเภอผักไห่ จังหวัดพระนครศรีอยุธยา

จังหวัดสุพรรณบุรี
 ทางแยกเข้าอำเภอบางปลาม้า จังหวัดสุพรรณบุรี
 ทางแยกต่างระดับถนนวงแหวนรอบเมืองสุพรรณบุรี (ทางหลวงแผ่นดินหมายเลข 357)
 สิ้นสุด ทางแยกต่างระดับสุพรรณบุรี จังหวัดสุพรรณบุรี

 แหล่งข้อมูลอื่น 
 เว็บไซต์กรมทางหลวง ระบบสารสนเทศโครงข่ายทางหลวง 

329
อ-329
หมวดหมู่:ถนนในจังหวัดสระบุรี
หมวดหมู่:ถนนในจังหวัดพระนครศรีอยุธยา
หมวดหมู่:ถนนในจังหวัดอ่างทอง
หมวดหมู่:ถนนในจังหวัดสุพรรณบุรี
# เมืองบางขลัง
เมืองบางขลังhttp://www.oknation.net/blog/print.php?id=434999/ เคยเป็นเมืองที่รุ่งเรืองในสมัยทวารวดี ปัจจุบันเป็นตำบลหนึ่งของ อำเภอสวรรคโลก จังหวัดสุโขทัย

 ความสำคัญ 
เป็นเมืองที่มีมาก่อนกรุงสุโขทัย เป็นเมืองที่มีความสำคัญทางประวัติศาสตร์สมัยทวารวดีราวพุทธศตวรรษที่ 12 และเป็นเมืองหน้าด่านที่สำคัญสมัยโบราณ ในการทำสงครามกับหัวเมืองทางเหนือ ปัจจุบันมีซากใบเสมาโบราณhttp://www.matichon.co.th/news_detail.php?newsid=1266836457&grpid=01&catid=02/ ที่สกัดมาจากหิน ซึ่งเป็นศิลปะทวารวดีที่นิยมสกัดพระพุทธรูปจากหินทราย และยังมีเตาเผาโบราณ มีมณฑปศิลาแลง มีคูน้ำโบราณ เป็นหลักฐานว่าเมืองบางขลังเคยเจริญรุ่งเรืองมาแล้วเมื่อในอดีตกว่าพันปี เป็นข้อมูลที่สำคัญที่จะได้ศึกษาศิลปะทวารวดีให้มากขึ้น ปัจจุบันยังไม่มีหลักฐานไม่เพียงพอกับข้อมูลในการอ้างอิงได้

 ประวัติ 
ในหลักศิลาจารึกหลักที่๒ หรือจารึกวัดศรีชุม ของกรุงสุโขทัย ได้กล่าวถึงเมืองบางขลังว่า พ่อขุนผาเมือง และ พ่อขุนบางกลางหาว ร่วมกันปราบกบฏขอมสบาดโขลญลำพง และมีข้อความกล่าวถึงเมืองบางขลัง ในด้านที่๑ บรรทัดที่ ๒๔ ว่า
...พลพ่อขุนผาเมืองเจ้าเมืองราด พาพ่อขุนผาเมืองผดาจกันและกัน พ่อขุนบางกลางหาวได้เมืองศรีสัชนาลัย พ่อขุนผาเมืองเจ้าเมืองราด เอาพลมา...บางขลังเวนบางขลังแก่พ่อขุนผาเมือง แล้วพ่อขุนผาเมืองเอาเม้อเมืองราด เมืองสากอได...

เมืองบางขลัง จะร้างไปเมื่อใดไม่มีหลักฐานแน่ชัด ตามแหล่งที่ตั้งทางด้านทิศตะวันตกติดกับเทือกเขาเล็กๆที่ชาวบ้านเรียกว่า เขาเดื่อ หรือเขาวงเดื่อ ณ ที่นั้นมีซากแหล่งศิลาแลงและโบราณสถานอยู่ เชื่อกันว่า เมืองบางขลังเป็นเมืองหน้าด่านหรือเมืองนักรบของเมืองเก่าสวรรคโลก (ศรีสัชนาลัย) ต้องทำศึกกับชาวล้านนาและเมืองอื่นทั่วๆไป

 ที่ตั้งและเขตติดต่อ 
เมืองบางขลัง ตั้งอยู่ริมฝั่งแม่น้ำฝากระดาน หรือ ลำน้ำแม่มอก ซึ่งมีแหล่งกำเนิดต้นน้ำ มาจากตำบลเวียงมอก อำเภอเถิน จังหวัดลำปาง อยู่ทางทิศตะวันตกเฉียงเหนือของประเทศไทย อยู่ห่างจากจังหวัดสุโขทัยประมาณ 35 กิโลเมตร อยู่ห่างจากท่าอากาศยานสุโขทัยประมาณ ๑๕ กิโลเมตร มีอาณาเขตติดต่อกับเขตการปกครองเคียงข้าง ดังต่อไปนี้
 ทิศเหนือ ติดต่อกับ เมืองด้ง (อำเภอศรีสัชนาลัย)
 ทิศตะวันออก ติดต่อกับ อำเภอสวรรคโลก
 ทิศใต้ ติดต่อกับ อาณาจักรสุโขทัย (อำเภอศรีสำโรง)
 ทิศตะวันตก ติดต่อกับ วัดใหญ่ชัยมงคล ตำบลบ้านใหม่ไชยมงคล อำเภอทุ่งเสลี่ยม

 การคมนาคม 
 ทางรถยนต์ 
ลงที่สวรรคโลก ต่อรถไปอีก ๒๐ กิโลเมตร
 ทางรถไฟ 
สถานีรถไฟสวรรคโลก ต่อรถเมล์ไปอีก ๒๐ กิโลเมตร
 ทางอากาศ 
ท่าอากาศยานสุโขทัย (บางกอกแอร์เวย์) ต่อรถยนต์ไปอีก ๑๐ กิโลเมตร มีรถยนต์บริการ ๑๕๐ บาท